โครงสร้างการจัดการ 

โครงสร้างองค์กร (Organization Chart)

ข้อมูล ณ วันที่ 31 ธันวาคม 2553

องค์ประกอบของคณะกรรมการบริษัท

  คณะกรรมการบริษัทประกอบด้วยกรรมการที่มีความหลากหลายในด้านอายุ ทักษะ ความรู้
  มีวิสัยทัศน์ และความเชี่ยวชาญที่เป็นประโยชน์ต่อบริษัท มีจำนวนรวม 7 คน
  โดยประกอบด้วยกรรมการอิสระจากภายนอกจำนวน 3 คน ทั้งนี้
  กรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ในประเทศไทย

  กรรมการแต่ละท่านสามารถปฏิบัติหน้าที่และใช้ดุลยพินิจอย่างเป็นอิสระในการพิจารณาตัดสินใจในเรื่องต่าง
  ๆ โดยสามารถตั้งคำถาม แสดงความคิดเห็น
  หรือคัดค้านในกรณีที่มีความเห็นขัดแย้งในเรื่องที่มีผลกระทบต่อผลประโยชน์ของผู้ถือหุ้นหรือผู้มีส่วนได้เสีย
  โดยไม่อยู่ภายใต้อิทธิพลของกลุ่มบุคคลใด

  ณ วันที่ 31 ธันวาคม 2553 คณะกรรมการบริษัท สยามเจเนอรัลแฟคตอริ่ง จำกัด (มหาชน)
  ประกอบด้วยกรรมการจำนวน 7 ท่าน ได้แก่

1.  นายวิเศษ ภานุทัต* ประธานกรรมการ กรรมการที่เป็นผู้บริหาร

  (วาระการดำรงตำแหน่งตั้งแต่ 29 เมษายน 2553 ถึงการประชุมสามัญผู้ถือหุ้นประจำปี 2556)

2.  นายฐิติศักดิ์ สกุลครู* กรรมการ กรรมการที่เป็นผู้บริหาร

  (วาระการดำรงตำแหน่งตั้งแต่ 27 เมษายน 2551 ถึงการประชุมสามัญผู้ถือหุ้นประจำปี 2554)

3.  นายชวลิต สาลีผล* กรรมการ กรรมการอิสระ

  (วาระการดำรงตำแหน่งตั้งแต่ 29 เมษายน 2553 ถึงการประชุมสามัญผู้ถือหุ้นประจำปี 2556)

4.  นายพินิจ วุฒิพันธุ์ กรรมการ กรรมการอิสระ

  (วาระการดำรงตำแหน่งตั้งแต่ 29 เมษายน 2553 ถึงการประชุมสามัญผู้ถือหุ้นประจำปี 2556)

5.  นางศุภณัฐ พงษ์เสริม กรรมการ กรรมการอิสระ

  (วาระการดำรงตำแหน่งตั้งแต่ 27 เมษายน 2551 ถึงการประชุมสามัญผู้ถือหุ้นประจำปี 2554)

6.  นายธีรภัทร์ โกยสุขโข* กรรมการ / กรรมการผู้จัดการ กรรมการที่เป็นผู้บริหาร

  (วาระการดำรงตำแหน่งตั้งแต่ 29 เมษายน 2552 ถึงการประชุมสามัญผู้ถือหุ้นประจำปี 2555)

7.  นายพิพัฒน์ อินทร์พงษ์พันธุ์ กรรมการ กรรมการอิสระ

(เข้าดำรงตำแหน่งเมื่อวันที่ 6 กันยายน 2553 แทนนางเพชรัตน์ ทองแตง ที่ลาออก
โดยวาระการดำรงตำแหน่งถึงการประชุมสามัญผู้ถือหุ้นประจำปี 2555)

หมายเหตุ * กรรมการผู้มีอำนาจในการลงนาม โดยที่กรรมการสองในสี่ท่านลงนามร่วมกัน
พร้อมประทับตราบริษัท

ในวันที่ 19 มกราคม 2554 ที่ประชุมคณะกรรมการบริษัทครั้งที่ 1/2554 ได้มีมติให้แต่งตั้ง

1.  นายชวลิต สาลีผล เป็นประธานเจ้าหน้าที่บริหาร และเป็นกรรมการผู้มีอำนาจลงนามของบริษัท

2.  นายพินิจ วุฒิพันธุ์ เป็นประธานกรรมการตรวจสอบ / กรรมการอิสระ

3.  นายพิพัฒน์ อินทร์พงษ์พันธุ์ ให้เป็นกรรมการตรวจสอบ / กรรมการอิสระ

คุณสมบัติของกรรมการอิสระ

  คณะกรรมการบริษัทได้กำหนดคุณสมบัติของกรรมการอิสระให้เป็นไปตามข้อกำหนดของตลาดหลักทรัพย์ฯ
  ดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดในบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

2.  ไม่เป็นหรือเคยเป็นกรรมการที่มีส่วนร่วมในการบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็น
    บิดามารดา คู่สมรส พี่น้อง และบุตร รวมทั้งคู่สมรสของบุตรของผู้บริหาร ผู้ถือหุ้นรายใหญ่
    ผู้มีอำนาจควบคุม หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท
    หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไมใช่กรรมการอิสระ
    หรือผู้บริหารของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
    ปี

  ความสัมพันธ์ทางธุรกิจตามวรรคหนึ่ง
  รวมถึงการทำรายการทางการค้าที่กระทำเป็นปกติเพื่อประกอบกิจการ
  การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
  หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
  ซึ่งเป็นผลให้ผู้ขออนุญาตหรือคู่สัญญามีภาระหนี้ที่ต้องชำระต่ออีกฝ่ายหนึ่ง
  ตั้งแต่ร้อยละสามของสินทรัพย์ที่มีตัวตนสุทธิของผู้ขออนุญาตหรือตั้งแต่ยี่สิบล้านบาทขึ้นไป
  แล้วแต่จำนวนใดจะต่ำกว่า ทั้งนี้
  การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทย
  ว่าด้วยการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกันโดยอนุโลม
  แต่ในการพิจารณาภาระหนี้ดังกล่าว
  ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

6.  ไม่เป็นหรือเคยเป็นผู้ให้บริการทางวิชาชีพใด ๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปีจาก บริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
    ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
    หรือหุ้นส่วนผู้จัดการ ของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระ
    เกี่ยวกับการดำเนินงานของบริษัท

วาระการดำรงตำแหน่งของกรรมการ

  คณะกรรมการบริษัทมีวาระการดำรงตำแหน่งคราวละ 3 ปี เมื่อครบกำหนดออกตามวาระ
  กรรมการอาจได้รับการพิจารณาเลือกตั้งให้กลับเข้ารับตำแหน่งอีกได้โดยที่ประชุมผู้ถือหุ้น

ประธานกรรมการและกรรมการผู้จัดการ

  คณะกรรมการบริษัทกำหนดให้ประธานกรรมการเป็นบุคคลคนละคนกับกรรมการผู้จัดการ
  โดยมีบทบาท อำนาจ และหน้าที่ที่แบ่งแยกออกจากกันอย่างชัดเจน
  เพื่อสร้างดุลยภาพระหว่างการบริหารกับการกำกับดูแลกิจการ

การสรรหากรรมการ

  คณะกรรมการสรรหาและกำหนดค่าตอบแทนเป็นผู้ทำหน้าที่สรรหากรรมการ
  ทดแทนกรรมการที่ครบวาระ หรือทดแทนตำแหน่งที่ว่างลงด้วยเหตุอื่น เสนอต่อคณะกรรมการบริษัท
  และ/หรือที่ประชุมผู้ถือหุ้นเพื่อลงมติแต่งตั้ง ทั้งนี้
  คณะกรรมการสรรหาและกำหนดค่าตอบแทนจะเป็นผู้พิจารณาสรรหาบุคคลที่มีคุณสมบัติเหมาะสม
  ตรงกับสถานการณ์และความต้องการของบริษัท

ในการออกเสียงลงมติแต่งตั้งกรรมการในการประชุมผู้ถือหุ้นนั้น
บริษัทใช้วิธีการลงคะแนนเป็นรายบุคคล
ผู้ถือหุ้นแต่ละคนจะใช้สิทธิตามคะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้ และกรรมการแต่ละราย
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นที่มาประชุมและมีสิทธิออกเสียงลงคะแนน

ค่าตอบแทนกรรมการ

  คณะกรรมการบริษัทกำหนดให้คณะกรรมการสรรหาและกำหนดค่าตอบแทนเป็นผู้พิจารณาเสนอแนวทางในการกำหนดค่าตอบแทนกรรมการ
  โดยกำหนดเป็นนโยบายว่าค่าตอบแทนจะต้องอยู่ในลักษณะที่เปรียบเทียบได้กับกิจการที่มีขนาดใกล้เคียงกันที่อยู่ในอุตสาหกรรมเดียวกัน
  คำนึงถึงภาระหน้าที่ และความรับผิดชอบของกรรมการแต่ละท่าน
  และจะต้องได้รับการพิจารณาอนุมัติจากที่ประชุมผู้ถือหุ้น

  ค่าตอบแทนกรรมการได้รับอนุมัติจากที่ประชุมใหญ่สามัญผู้ถือหุ้นประจำปี 2553 เมื่อวันที่ 29
  เมษายน 2553 มีรายละเอียดดังนี้

  คณะกรรมการบริษัท : ประธานกรรมการ ได้รับค่าตอบแทนเดือนละ 30,000 บาท
  กรรมการที่เหลือได้ค่าตอบแทนเดือนละ 20,000 บาท โดยในการประชุมคณะกรรมการบริษัท
  จะไม่จ่ายค่าเบี้ยประชุม

  คณะกรรมการบริหาร : ประธานกรรมการบริหาร ได้รับค่าเบี้ยประชุมครั้งละ 25,000 บาท
  กรรมการบริหาร ได้รับค่าเบี้ยประชุมครั้งละ 22,000 บาท
  โดยกรรมการผู้จัดการเป็นกรรมการบริหารโดยตำแหน่งไม่ได้รับค่าเบี้ยประชุม

  คณะกรรมการตรวจสอบ : ประธานกรรมการตรวจสอบ ได้รับค่าเบี้ยประชุมครั้งละ 25,000
  บาท กรรมการตรวจสอบ ได้รับค่าเบี้ยประชุมครั้งละ 22,000 บาท

  คณะกรรมการสรรหาและกำหนดค่าตอบแทน : ประธานกรรมการสรรหาและกำหนดค่าตอบแทน
  ได้รับค่าเบี้ยประชุมครั้งละ 25,000 บาท ส่วนกรรมการสรรหาและกำหนดค่าตอบแทน
  ได้รับค่าเบี้ยประชุมครั้งละ 22,000 บาท

  อย่างไรก็ตาม ที่ประชุมคณะกรรมการบริษัทครั้งที่ 5/2553 ซึ่งประชุมเมื่อวันที่ 27 พฤษภาคม
  2553 ให้มีมติให้ลดค่าเบี้ยประชุม (ต่อครั้ง) ของบริษัทลงจากเดิม เป็นดังนี้

  คณะกรรมการบริหาร : ประธานกรรมการบริหาร ได้รับค่าเบี้ยประชุมครั้งละ 20,000 บาท
  กรรมการบริหาร ได้รับค่าเบี้ยประชุมครั้งละ 15,000 บาท

  คณะกรรมการตรวจสอบ : ประธานกรรมการตรวจสอบ ได้รับค่าเบี้ยประชุมครั้งละ 20,000
  บาท กรรมการตรวจสอบ ได้รับค่าเบี้ยประชุมครั้งละ 15,000 บาท

  คณะกรรมการสรรหาและกำหนดค่าตอบแทน : ประธานกรรมการสรรหาและกำหนดค่าตอบแทน
  ได้รับค่าเบี้ยประชุมครั้งละ 20,000 บาท ส่วนกรรมการสรรหาและกำหนดค่าตอบแทน
  ได้รับค่าเบี้ยประชุมครั้งละ 15,000 บาท

  โดยให้กรรมการทุกท่านได้รับค่าตอบแทนประจำเดือนตามเดิม
  ส่วนค่าเบี้ยประชุมจะได้รับเพิ่มเมื่อเข้าร่วมประชุม (ไม่รวมการประชุมคณะกรรมการบริษัท) ทั้งนี้
  ค่าตอบแทนของคณะกรรมการ มีรายละเอียดการจ่ายในปี 2553 ดังนี้

(1) ค่าตอบแทนที่เป็นตัวเงิน

+------------------+--------+--------+--------+---------+----+-------+
| รายชื่อ            | ค่า     | ค่าเบ   |        |         | โ  | รวม   |
|                  | ตอบแทน | ี้ยประชุม |        |         | บน |       |
|                  | (รา    |        |        |         | ัสก |       |
|                  | ยเดือน) |        |        |         | รร |       |
|                  |        |        |        |         | มก |       |
|                  |        |        |        |         | าร |       |
+==================+========+========+========+=========+====+=======+
|                  |        | คณะ    | คณะกร  | คณะ     |    |       |
|                  |        | กรรมกา | รมการต | กรรมการ |    |       |
|                  |        | รบริหาร | รวจสอบ | สรรหาแล |    |       |
|                  |        |        |        | ะกำหนดค |    |       |
|                  |        |        |        | ่าตอบแทน |    |       |
+------------------+--------+--------+--------+---------+----+-------+
| 1. คุณวิเศษ ภานุทัต  | 3      | -      | 66,000 | 44,000  | -  | 42    |
|                  | 10,000 |        |        |         |    | 0,000 |
| (กรรมการตรวจสอบ, |        |        |        |         |    |       |
| เป็นประธานกรรมการ |        |        |        |         |    |       |
| เมื่อวันที่ 27        |        |        |        |         |    |       |
| พฤษภาคม 2553     |        |        |        |         |    |       |
+------------------+--------+--------+--------+---------+----+-------+
| 2. คุณชนินทร์       | 1      | 2      | -      | 25,000  | -  | 37    |
| เย็นสุดใจ          | 20,000 | 25,000 |        |         |    | 0,000 |
|                  |        |        |        |         |    |       |
| (ประธานกรรมการ)  |        |        |        |         |    |       |
|                  |        |        |        |         |    |       |
| ลาออก 12 พฤษภาคม |        |        |        |         |    |       |
| 2553             |        |        |        |         |    |       |
+------------------+--------+--------+--------+---------+----+-------+
| 3. คุณเพชรัตน์      | 1      | 1      | -      | 44,000  | -  | 38    |
| ทองแตง           | 40,000 | 98,000 |        |         |    | 2,000 |
|                  |        |        |        |         |    |       |
| (รองประ          |        |        |        |         |    |       |
| ธานกรรมการบริหาร, |        |        |        |         |    |       |
| ประ              |        |        |        |         |    |       |
| ธานเจ้าหน้าที่บริหาร) |        |        |        |         |    |       |
|                  |        |        |        |         |    |       |
| ลาออก 2 สิงหาคม   |        |        |        |         |    |       |
| 2553             |        |        |        |         |    |       |
+------------------+--------+--------+--------+---------+----+-------+
| 4. คุณฐิติศักดิ์ สกุลครู | 2      | 1      | -      | 44,000  | -  | 48    |
|                  | 40,000 | 98,000 |        |         |    | 2,000 |
| (กรรมการ)        |        |        |        |         |    |       |
+------------------+--------+--------+--------+---------+----+-------+
| 5. คุณชวลิต สาลีผล  | 2      | -      | 1      | 44,000  | -  | 39    |
|                  | 40,000 |        | 15,000 |         |    | 9,000 |
| (ประธ            |        |        |        |         |    |       |
| านกรรมการตรวจสอบ |        |        |        |         |    |       |
| / กรรมการอิสระ)   |        |        |        |         |    |       |
+------------------+--------+--------+--------+---------+----+-------+
| 6. คุณพินิจ วุฒิพันธุ์   | 2      | -      | 96,000 | -       | -  | 33    |
|                  | 40,000 |        |        |         |    | 6,000 |
| (กรรมการตรวจสอบ  |        |        |        |         |    |       |
| / กรรมการอิสระ)   |        |        |        |         |    |       |
+------------------+--------+--------+--------+---------+----+-------+
| 7. คุณศุภณัฐ        | 2      | -      | 30,000 | -       | -  | 27    |
| พงษ์เสริม          | 40,000 |        |        |         |    | 0,000 |
|                  |        |        |        |         |    |       |
| (กรรมการ,        |        |        |        |         |    |       |
| เ                |        |        |        |         |    |       |
| ป็นกรรมการตรวจสอบ |        |        |        |         |    |       |
| / กรรมการอิสระ    |        |        |        |         |    |       |
| เมื่อวันที่ 27        |        |        |        |         |    |       |
| พฤษภาคม 2553)    |        |        |        |         |    |       |
+------------------+--------+--------+--------+---------+----+-------+
| 8. คุณพิพัฒน์        | 80,000 | -      | -      | -       | -  | 8     |
| อินทร์พงษ์พันธุ์       |        |        |        |         |    | 0,000 |
|                  |        |        |        |         |    |       |
| (กรรมการ)        |        |        |        |         |    |       |
|                  |        |        |        |         |    |       |
| รับตำแหน่ง 6       |        |        |        |         |    |       |
| กันยายน 2553      |        |        |        |         |    |       |
+------------------+--------+--------+--------+---------+----+-------+
| 9. คุณธีรภัทร์       | 2      | -      | -      | -       | -  | 24    |
| โกยสุขโข          | 40,000 |        |        |         |    | 0,000 |
|                  |        |        |        |         |    |       |
| (กรรมการผู้จัดการ)  |        |        |        |         |    |       |
+------------------+--------+--------+--------+---------+----+-------+
| 10. คุณอภิญญา      | 1      | -      | -      | -       | -  | 10    |
| บริเวชชานนท์       | 00,000 |        |        |         |    | 0,000 |
|                  |        |        |        |         |    |       |
| (กรรมการ /       |        |        |        |         |    |       |
| เลขานุการบริษัท)    |        |        |        |         |    |       |
|                  |        |        |        |         |    |       |
| ลาออกจากกรรมการ  |        |        |        |         |    |       |
| 31 พฤษภาคม 2553  |        |        |        |         |    |       |
+------------------+--------+--------+--------+---------+----+-------+
| รวม              | 1,9    | 6      | 3      | 201,000 | -  | 3,07  |
|                  | 50,000 | 21,000 | 07,000 |         |    | 9,000 |
+------------------+--------+--------+--------+---------+----+-------+

(2) ค่าตอบแทนอื่น ๆ

-   ค่าตอบแทนของตำแหน่งประธานกรรมการบริษัท เป็นค่ารับรองเดือนละ 20,000.- บาท

คณะกรรมการย่อย และหน้าที่ความรับผิดชอบ

  คณะกรรมการบริษัทได้แต่งตั้งกรรมการจำนวนหนึ่งจากคณะกรรมการบริษัทเป็นกรรมการในคณะกรรมการย่อย
  เพื่อทำหน้าที่พิเศษ
  โดยคณะกรรมการย่อยแต่ละคณะจะมีวาระการดำรงตำแหน่งเช่นเดียวกับคณะกรรมการบริษัท
  และมีหน้าที่ตามที่ได้รับมอบหมายจากคณะกรรมการบริษัท

  คณะกรรมการบริษัทได้แต่งตั้งคณะกรรมการย่อยจำนวน 3 คณะ ได้แก่ คณะกรรมการบริหาร
  (ปัจจุบันยกเลิกแล้ว) คณะกรรมการตรวจสอบ และคณะกรรมการสรรหาและกำหนดค่าตอบแทน

-   คณะกรรมการบริหาร (Executive Committee)

  ที่ประชุมคณะกรรมการบริษัทครั้งที่ 5/2553 ซึ่งประชุมเมื่อวันที่ 27 พฤษภาคม 2553
  ได้มีมติให้ยกเลิกคณะกรรมการบริหาร

-   คณะกรรมการตรวจสอบ (Audit Committee)

  ประกอบด้วยกรรมการอิสระจำนวน 3 คน ณ วันที่ 31 ธันวาคม 2553
  คณะกรรมการตรวจสอบประกอบด้วย

1.  นายชวลิต สาลีผล ประธานกรรมการตรวจสอบ / กรรมการอิสระ

2.  นายพินิจ วุฒิพันธุ์ กรรมการตรวจสอบ / กรรมการอิสระ

3.  นางศุภณัฐ พงษ์เสริม กรรมการตรวจสอบ / กรรมการอิสระ

  โดยมี นายวีระวัฒน์ สกุลมีฤทธิ์ ผู้ตรวจสอบภายในเป็นผู้จดบันทึกรายงานการประชุม

  ทั้งนี้ นายชวลิต สาลีผล และนายพินิจ วุฒิพันธุ์
  เป็นผู้ที่มีความรู้และประสบการณ์ในการสอบทานงบการเงิน
  โดยคณะกรรมการตรวจสอบทุกท่านเป็นกรรมการอิสระที่ไม่ได้เป็นเจ้าหน้าที่หรือลูกจ้างของบริษัท

  มีอำนาจ หน้าที่และความรับผิดชอบ ดังนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน และระบบการตรวจสอบภายในที่เหมาะสม
    และมีประสิทธิผล และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบแขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

8.  ในการปฏิบัติหน้าที่ของคณะกรรมการตรวจสอบ
    หากคณะกรรมการตรวจสอบพบหรือมีข้อสงสัยว่ามีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    ให้คณะกรรมการตรวจสอบรายงานต่อคณะกรรมการบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

    1.  รายการที่เกิดความขัดแย้งทางผลประโยชน์

    2.  การทุจริต หรือมีสิ่งผิดปกติหรือมีความบกพร่องที่สำคัญในระบบควบคุมภายใน

    3.  การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
        หรือกฎหมายที่เกี่ยวข้องกับธุรกิจของบริษัท

-   คณะกรรมการสรรหาและกำหนดค่าตอบแทน (Nomination and Remuneration
    Committee)

  ประกอบด้วยกรรมการจำนวน 3 คน เป็นกรรมการอิสระจำนวน 1 คน ณ วันที่ 31 ธันวาคม
  2553 คณะกรรมการสรรหาและกำหนดค่าตอบแทนประกอบด้วย

  1. นายวิเศษ ภานุทัต ประธานกรรมการสรรหาและกำหนดค่าตอบแทน

  2. นายชวลิต สาลีผล กรรมการ / กรรมการอิสระ

  3. นายฐิติศักดิ์ สกุลครู กรรมการ

  โดยมี นายธีรภัทร์ โกยสุขโข กรรมการผู้จัดการเป็นเลขานุการที่ประชุม

มีอำนาจ หน้าที่และความรับผิดชอบ ดังนี้

1.  เสนอแนวทางและวิธีการ การจ่ายค่าตอบแทนให้แก่คณะกรรมการบริษัท
    และคณะกรรมการชุดต่าง ๆ ที่คณะกรรมการบริษัทแต่งตั้ง

2.  ทบทวนอัตราค่าตอบแทนของกรรมการ โดยพิจารณาจากหน้าที่ความรับผิดชอบ
    สถานะทางการเงินของบริษัท ระดับอัตราค่าตอบแทนของธุรกิจใกล้เคียง
    และนำเสนอเพื่อขออนุมัติจากผู้ถือหุ้น

3.  พิจารณานำเสนอนโยบายให้มีการกำหนดอัตราค่าตอบแทนและผลประโยชน์โดยรวมที่สามารถชักนำ
    รักษาไว้ และจูงใจพนักงานที่มีความสามารถและมีคุณสมบัติตามต้องการ

4.  พิจารณางบประมาณการขึ้นเงินเดือน
    การเปลี่ยนแปลงเงินเดือนและผลตอบแทนประจำปีของบริษัท
    ก่อนนำเสนอคณะกรรมการบริหารและคณะกรรมการบริษัท

5.  ช่วยคณะกรรมการบริหารและคณะกรรมการบริษัทในการประเมินผลการปฏิบัติงาน
    และความสามารถในการดำเนินงานของกรรมการผู้จัดการ
    โดยพิจารณาจากวัตถุประสงค์ในระยะสั้นและระยะยาว และเป้าหมายที่เกี่ยวโยงกับแผนธุรกิจ

6.  พิจารณาคัดเลือกบุคคลที่มีคุณสมบัติเหมาะสมที่จะดำรงตำแหน่งกรรมการบริษัท
    และนำเสนอต่อคณะกรรมการบริษัท เพื่อนำชื่อเสนอต่อที่ประชุมผู้ถือหุ้น
    หรือนำเสนอต่อคณะกรรมการบริษัทเพื่อพิจารณาแต่งตั้ง

7.  พิจารณาคัดเลือกบุคคลที่เหมาะสมที่จะดำรงตำแหน่งกรรมการผู้จัดการ
    และนำเสนอต่อคณะกรรมการบริษัทเพื่อพิจารณาแต่งตั้ง

8.  ปฏิบัติงานอื่นใดตามที่คณะกรรมการบริษัทมอบหมาย

บทบาทหน้าที่ของคณะกรรมการบริษัท

  ในการกำกับดูแลกิจการของบริษัท นอกเหนือจากการดำเนินธุรกิจให้เป็นไปตามกฎหมาย
  วัตถุประสงค์ และข้อบังคับของบริษัท รวมทั้งมติของที่ประชุมผู้ถือหุ้น
  คณะกรรมการยังได้กำหนดให้เรื่องดังต่อไปนี้เป็นอำนาจหน้าที่และความรับผิดชอบของคณะกรรมการบริษัทในการพิจารณาอนุมัติ

1.  นโยบาย แผนธุรกิจ เป้าหมายการลงทุน แผนงาน และงบประมาณประจำปีของบริษัท

2.  การเสนอแต่งตั้งและสิ้นสุดสถานภาพของกรรมการ และเลขานุการบริษัท

3.  การแต่งตั้งและกำหนดอำนาจหน้าที่ของคณะกรรมการย่อย

4.  การทำรายการที่เกี่ยวโยงกันกับบุคคลที่เกี่ยวโยง สำหรับรายการที่มีขนาดเล็ก และขนาดกลาง
    ที่ไม่

  เป็นไปตามเงื่อนไขการค้าปกติ แต่ยังไม่จำเป็นต้องขอมติจากที่ประชุมผู้ถือหุ้น

บทบาทหน้าที่ของกรรมการผู้จัดการ

  กรรมการผู้จัดการมีอำนาจหน้าที่ดูแล บริหาร ดำเนินงาน
  และปฏิบัติงานประจำตามปกติธุรกิจเพื่อประโยชน์ของบริษัท
  ให้เป็นไปตามวัตถุประสงค์และข้อบังคับของบริษัท ตลอดจนระเบียบ มติ นโยบาย แผนงาน
  และงบประมาณตามที่ได้รับมอบหมายจากคณะกรรมการ ภายใต้กรอบของกฎหมาย
  และขอบเขตอำนาจที่คณะกรรมการบริษัทกำหนด
  โดยมอบอำนาจให้กรรมการผู้จัดการมีอำนาจกระทำการแทนบริษัท
  รวมทั้งมอบอำนาจช่วงให้แก่ผู้บริหาร และ/หรือพนักงาน และ/หรือบุคคลอื่นใดตามที่เห็นสมควร
  เว้นแต่กรณีดังต่อไปนี้ กรรมการผู้จัดการจะต้องได้รับการอนุมัติจากคณะกรรมการบริหาร
  หรือคณะกรรมการบริษัท (แล้วแต่กรณี) จึงจะสามารถทำได้ ได้แก่

1.  การลงทุนในการพัฒนาโครงการใด ๆ ก็ตามที่ไม่อยู่ในนโยบายประจำปีของบริษัท

2.  การจัดหา ซื้อ หรือรับโอนที่ดิน หรืออสังหาริมทรัพย์อื่นใด
    เพื่อนำมาใช้ในกิจการงานของบริษัทฯ ตลอดจนการขออนุญาตหรือดำเนินการใดๆ
    กับหน่วยงานราชการที่เกี่ยวข้อง เพื่อให้การดังกล่าวสำเร็จลุล่วง

3.  การนำสิทธิ หรือกรรมสิทธิ์ในที่ดิน หรืออสังหาริมทรัพย์ที่เป็นทรัพย์สินของบริษัทฯ
    ไปวางเป็นประกันแก่บุคคล และ/หรือ คณะบุคคล และ/หรือ นิติบุคคล และ/หรือ ส่วนราชการ
    และ/หรือ องค์กรของรัฐ เพื่อประโยชน์ในการดำเนินงานของบริษัทฯ

4.  การขอเปิดบัญชีเงินฝากประเภทต่าง ๆ การขอวงเงินกู้เบิกเกินบัญชี และการขอใช้บริการต่าง
    ๆ กับธนาคารพาณิชย์ รวมทั้งการขอเปิดบัญชีเงินฝากหรือยกเลิกการใช้บริการดังกล่าว

5.  การพิจารณาอนุมัติโครงสร้างองค์กร โครงสร้างเงินเดือน โครงการดำเนินงาน
    และงบประมาณประจำปี

  ทั้งนี้ กรรมการผู้จัดการมีอำนาจอนุมัติวงเงินสินเชื่อร่วมกับคณะกรรมการสินเชื่อ ในวงเงินไม่เกิน
  100 % ของวงเงินมาตรฐานลูกหนี้ หรือลูกค้าแล้วแต่กรณี (วงเงินมาตรฐานลูกหนี้คำนวณตาม
  Credit Scoring) หากเกินวงเงินดังกล่าว
  จะต้องนำเสนอต่อคณะกรรมการบริษัทเพื่อพิจารณาต่อไป

การประชุมคณะกรรมการบริษัท

  บริษัทกำหนดหลักเกณฑ์การประชุมคณะกรรมการบริษัทตามที่ได้ระบุไว้ในนโยบายการกำกับดูแลกิจการ
  (รายละเอียดสามารถเรียกได้จาก website ของบริษัท) โดยในปี 2553 มีการประชุมทั้งหมด
  33 ครั้ง แบ่งออกเป็นการประชุมคณะกรรมการคณะต่าง ๆ ดังนี้

+-------------------+-----------+--------+------+------+-----------+
| รายชื่อกรรมการ      | ตำแหน่ง    | กา     |      |      |           |
|                   |           | รเข้าร่ว |      |      |           |
|                   |           | มประชุม |      |      |           |
|                   |           | /      |      |      |           |
|                   |           | ก      |      |      |           |
|                   |           | ารประช |      |      |           |
|                   |           | ุมทั้งหมด |      |      |           |
|                   |           | (ครั้ง)  |      |      |           |
+===================+===========+========+======+======+===========+
|                   |           | ค      | คณะ  | คณะ  | คณะก      |
|                   |           | ณะกรรม | กรรม | กรรม | รรมการสรร |
|                   |           |        |      |      | หาและกำหน |
|                   |           | ก      | การบ | กา   | ดค่าตอบแทน |
|                   |           | ารบริษัท | ริหาร | รตรว |           |
|                   |           |        |      | จสอบ |           |
+-------------------+-----------+--------+------+------+-----------+
| 1. คุณวิเศษ ภานุทัต   | ประธ      | 17 /   | -    | 3 /  | 2 / 2     |
|                   | านกรรมการ | 17     |      | 3    |           |
+-------------------+-----------+--------+------+------+-----------+
| 2. คุณชนินทร์        | ประธ      | 3 / 3  | 9 /  | -    | 1 / 1     |
| เย็นสุดใจ           | านกรรมการ |        | 9    |      |           |
|                   |           |        |      |      |           |
| (ลาออก 12 พฤษภาคม |           |        |      |      |           |
| 2553)             |           |        |      |      |           |
+-------------------+-----------+--------+------+------+-----------+
| 3. คุณเพชรัตน์       | รอง       | 7 / 7  | 8 /  | -    | 2 / 2     |
| ทองแตง            | ประธานกรร |        | 9    |      |           |
|                   | มการบริหาร |        |      |      |           |
| (ลาออก 2 สิงหาคม   |           |        |      |      |           |
| 2553)             |           |        |      |      |           |
+-------------------+-----------+--------+------+------+-----------+
| 4. คุณฐิติศักดิ์ สกุลครู  | กรรมการ   | 15 /   | 8 /  | -    | 2 / 2     |
|                   |           | 17     | 9    |      |           |
+-------------------+-----------+--------+------+------+-----------+
| 5. คุณชวลิต สาลีผล   | ปร        | 16 /   | -    | 5 /  | 2 / 2     |
|                   | ะธานกรรมก | 17     |      | 5    |           |
|                   | ารตรวจสอบ |        |      |      |           |
|                   | /         |        |      |      |           |
|                   | กร        |        |      |      |           |
|                   | รมการอิสระ |        |      |      |           |
+-------------------+-----------+--------+------+------+-----------+
| 6. คุณพินิจ วุฒิพันธุ์    | กรรมก     | 17 /   | -    | 5 /  | -         |
|                   | ารตรวจสอบ | 17     |      | 5    |           |
|                   | /         |        |      |      |           |
|                   | กร        |        |      |      |           |
|                   | รมการอิสระ |        |      |      |           |
+-------------------+-----------+--------+------+------+-----------+
| 7. คุณศุภณัฐ พงษ์เสริม | กรรมก     | 16 /   | -    | 2 /  | -         |
|                   | ารตรวจสอบ | 17     |      | 2    |           |
|                   | /         |        |      |      |           |
|                   | กร        |        |      |      |           |
|                   | รมการอิสระ |        |      |      |           |
+-------------------+-----------+--------+------+------+-----------+
| 8. คุณพิพัฒน์         | กรรมการ   | 3 / 6  | -    | -    | -         |
| อินทร์พงษ์พันธุ์        |           |        |      |      |           |
+-------------------+-----------+--------+------+------+-----------+
| 9. คุณธีรภัทร์        | กรรม      | 17 /   | 9 /  | 5 /  | 2 / 2     |
| โกยสุขโข           | การผู้จัดการ | 17     | 9    | 5    |           |
+-------------------+-----------+--------+------+------+-----------+
| 10 คุณอภิญญา        | กรรมการ / | 5 / 5  | -    | -    | -         |
| บริเวชชานนท์        | เลข       |        |      |      |           |
|                   | านุการบริษัท |        |      |      |           |
| (ลาออกจากกรรมการ  |           |        |      |      |           |
| 31 พฤษภาคม 2553)  |           |        |      |      |           |
+-------------------+-----------+--------+------+------+-----------+

  ทั้งนี้ การประชุมทุกครั้งได้มีการจดบันทึกการประชุมเป็นลายลักษณ์อักษร
  และจัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

เลขานุการบริษัท 

  ปัจจุบัน นส.อภิญญา บริเวชชานนท์ เป็นเลขานุการคณะกรรมการบริษัท
  โดยมีอำนาจหน้าที่ตามที่กำหนดไว้ในพระราชบัญญัติหลักทรัพย์และตลาดหลักทรัพย์ (ฉบับที่ 4)
  พ.ศ. 2551 รวมทั้งประสานงานให้มีการปฏิบัติตามมติของคณะกรรมการ
  เพื่อให้เป็นไปตามหลักการกำกับดูแลกิจการที่ดีของบริษัท

การดูแลเรื่องการใช้ข้อมูลภายใน

  บริษัทมีนโยบายในการควบคุมดูแลไม่ให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
  รวมทั้งเพื่อการซื้อขายหลักทรัพย์
  โดยการควบคุมให้แต่ละฝ่ายงานสามารถเรียกข้อมูลดูได้เฉพาะส่วนงานของตนเท่านั้น
  คงเหลือผู้บริหารที่เกี่ยวข้องบางท่านที่จะสามารถทราบข้อมูลได้ อย่างไรก็ตาม
  บริษัทได้จัดให้มีการให้ความรู้แก่กรรมการและผู้บริหารเพื่อรับทราบภาระหน้าที่ที่กรรมการและผู้บริหารต้องรายงานการถือหลักทรัพย์ของตน
  ของคู่สมรส และบุตรที่ยังไม่บรรลุนิติภาวะซึ่งถือหลักทรัพย์ของบริษัท
  รวมทั้งบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535

  นอกจากนี้ ตามข้อบังคับในการทำงานของบริษัทได้กำหนดห้ามพนักงานเปิดเผยข้อมูลใด ๆ
  อันเป็นเรื่องความลับของบริษัท หากฝ่าฝืนถือว่ามีความผิดทางวินัยซึ่งมีโทษคือการเลิกจ้าง
  และที่ผ่านมาไม่ปรากฏว่ามีการนำข้อมูลภายในไปใช้เพื่อประโยชน์ส่วนตนแต่อย่างใด

ประวัติการทำผิดกฎหมาย

  คณะกรรมการและเจ้าหน้าที่ระดับบริหารของบริษัท ไม่มีผู้ใดมีประวัติการถูกไล่ออก ปลดออก
  ให้ออก หรือต้องคดีเนื่องจากการกระทำทุจริต หรือเคยถูกฟ้องร้องล้มละลาย
  หรือถูกต้องโทษอาญา หรือมีข้อพิพาทหรือการถูกฟ้องร้องระหว่างการตัดสินในช่วง 10 ปีที่ผ่านมา
  รวมทั้งไม่เคยกระทำผิดกฎหมายว่าด้วยหลักทรัพย์และตลาดหลักทรัพย์
  รวมทั้งข้อพิพาทหรือการถูกฟ้องร้องที่อยู่ระหว่างการพิจารณา

บุคลากร / ผู้บริหาร / การพัฒนาบุคลากร

บุคลากร

  ณ วันที่ 31 ธันวาคม 2552 และ 2553 บริษัทมีพนักงานประจำรวมทั้งสิ้น 40 คน และ 33 คน
  ตามลำดับ (ไม่รวมผู้บริหารตามคำนิยามของสำนักงาน กลต. จำนวน 9 คน)
  โดยแบ่งตามสายงานหลักได้ดังนี้

+-----------------------------------+-----------------+----------------+
| สายงานหลัก                         | จำนวนพนักงาน     |                |
|                                   | (คน)            |                |
+===================================+=================+================+
|                                   | 31 ธ.ค. 2552    | 31 ธ.ค. 2553   |
+-----------------------------------+-----------------+----------------+
| สินเชื่อและการตลาด 1                 | 3               | 3              |
+-----------------------------------+-----------------+----------------+
| สินเชื่อและการตลาด 2                 | 2               | 2              |
+-----------------------------------+-----------------+----------------+
| สินเชื่อและการตลาด 3                 | 2               | 2              |
+-----------------------------------+-----------------+----------------+
| สินเชื่อและการตลาด 4                 | 2               | 2              |
+-----------------------------------+-----------------+----------------+
| พัฒนาสินเชื่อ                         | 2               | 3              |
+-----------------------------------+-----------------+----------------+
| สินเชื่อบุคคล                         | 2               | 2              |
+-----------------------------------+-----------------+----------------+
| ปฏิบัติการ                           | 5               | 2              |
+-----------------------------------+-----------------+----------------+
| บัญชีและการเงิน                      | 5               | 4              |
+-----------------------------------+-----------------+----------------+
| บริหาร                             | 8               | 5              |
+-----------------------------------+-----------------+----------------+
| สารสนเทศ                          | 1               | 1              |
+-----------------------------------+-----------------+----------------+
| ส่วนตรวจสอบภายใน                   | 1               | 1              |
+-----------------------------------+-----------------+----------------+
| สำนักประธานกรรมการ                 | 1               | -              |
+-----------------------------------+-----------------+----------------+
| สาขาเชียงใหม่                       | 2               | 2              |
+-----------------------------------+-----------------+----------------+
| สาขาโคราช                         | 2               | 2              |
+-----------------------------------+-----------------+----------------+
| สาขาหาดใหญ่                        | 2               | 2              |
+-----------------------------------+-----------------+----------------+
|   รวม                             | 40              | 33             |
+-----------------------------------+-----------------+----------------+

  บริษัทจ่ายค่าตอบแทนให้พนักงานในรูปเงินเดือน โบนัส และอื่นๆ ดังนี้

  หน่วย : บาท

+----------------------------------+----------------+-----------------+
|                                  | ปี 2552         | ปี 2553          |
+----------------------------------+----------------+-----------------+
| จำนวนพนักงาน (คน)                 | 40             | 33              |
+----------------------------------+----------------+-----------------+
| เงินเดือนรวม                       | 9,351,019.70   | 8,318,064.43    |
+----------------------------------+----------------+-----------------+
| โบนัส                             | 1,119,172.36   | -               |
+----------------------------------+----------------+-----------------+
| เงินสะสมเข้ากองทุนสำรองเลี้ยงชีพ       | 451,524.42     | 319,267.17      |
+----------------------------------+----------------+-----------------+
|   ค่าตอบแทนรวม                    | 10,921,716.48  | 8,637,331.60    |
+----------------------------------+----------------+-----------------+

ผู้บริหาร 

ณ วันที่ 31 ธันวาคม 2553 ผู้บริหารของบริษัท มีจำนวน 10 ท่าน ประกอบด้วย

1.  นายธีรภัทร์ โกยสุขโข กรรมการผู้จัดการ

1.  นายวิศิษฐ์ เดชอำนวยพล ผู้จัดการฝ่ายสินเชื่อและการตลาด 2

2.  นายสุทธิพงษ์ บูรณะชัยทวี ผู้จัดการฝ่ายสินเชื่อและการตลาด 3

3.  นายกอบศักดิ์ ศรประชุม ผู้จัดการฝ่ายสินเชื่อและการตลาด 4

4.  นายมานิต หิรัญประสิทธิกุล ผู้จัดการฝ่ายสินเชื่อบุคคล

5.  นางสาวอภิญญา บริเวชชานนท์ ผู้จัดการอาวุโส ฝ่ายสารสนเทศ / ฝ่ายบริหาร

6.  นางสาวจิราภรณ์ แมดสถาน ผู้จัดการฝ่ายปฏิบัติการ

7.  นางสาววิภาจรี ธนูเศรษฐ ผู้จัดการฝ่ายบัญชีและการเงิน

8.  นายบุญทวี เลิศศิลป์ ผู้จัดการฝ่ายพัฒนาสินเชื่อ

9.  นายไชยพงศ์ นพประนิตย์ ⁽¹⁾ รักษาการผู้ช่วยผู้จัดการฝ่ายสินเชื่อและ

  การตลาด 1

หมายเหตุ ⁽¹⁾ ไม่เข้าข่ายผู้บริหารตามคำนิยามของสำนักงาน กลต.

  บริษัทจ่ายค่าตอบแทนผู้บริหาร และกรรมการผู้จัดการ
  เป็นไปตามหลักเกณฑ์และนโยบายที่คณะกรรมการบริษัทกำหนด
  ซึ่งเชื่อมโยงกับผลการดำเนินงานของบริษัทและผลการปฏิบัติงานของผู้บริหารแต่ละท่าน
  โดยกรรมการผู้จัดการจะเป็นผู้พิจารณา
  และนำเสนอจำนวนค่าตอบแทนที่เหมาะสมต่อคณะกรรมการสรรหาและกำหนดค่าตอบแทน
  เพื่อพิจารณาและนำเสนอต่อคณะกรรมการบริหาร และคณะกรรมการบริษัทเพื่อพิจารณาต่อไป
  โดยในปี 2553 บริษัทมีผู้บริหารตามนิยามของสำนักงาน กลต.
  คือผู้บริหารระดับผู้จัดการขึ้นไปจำนวน 9 คน มีค่าตอบแทนในรูปของเงินเดือน โบนัส
  และกองทุนสำรองเลี้ยงชีพรวมจำนวน 12,694,875 บาท

-   นโยบายการพัฒนาบุคลากร

    1.  บริษัทมีนโยบายในการอบรมพัฒนาพนักงานอย่างสม่ำเสมอทั้งจากภายในและภายนอกองค์กร
        เพื่อเพิ่มความรู้ และพัฒนาทักษะความสามารถของพนักงานทุกระดับ
        โดยพิจารณาจากคุณวุฒิ ประสบการณ์ และตำแหน่งงาน

    2.  บริษัทมีการปฏิบัติต่อพนักงานอย่างเป็นธรรม ถูกต้องตามที่กฎหมายกำหนด
        และการให้ผลตอบแทนการทำงานอย่างเหมาะสม

    3.  บริษัทจัดให้มีสวัสดิการการตรวจสุขภาพประจำปีทั่วไป
        และการตรวจสุขภาพเฉพาะตามอายุให้แก่พนักงาน การประกันชีวิตกลุ่มให้กับพนักงาน
        เพื่อเป็นการเพิ่มคุณภาพชีวิตที่ดีของพนักงาน